થોડાં વષોર્ પૂર્વે જ્યારે ગુજરાતી છોકરો કે છોકરી બીજી જ્ઞાતિમાં પરણતા ત્યારે લગ્નનાં વિધિવિધાનમાં કલ્ચરલ ક્લૅશ ન થાય એ સારુ આવાં યુગલો આર્યસમાજ વિધિથી અથવા કોર્ટમાં મૅરેજ કરતાં જેમાં વર-કન્યાનાં મા-બાપને પોતાનાં ઓરતા ને કર્તવ્ય અધૂરાં રહી જવાનો અફસોસ થતો. જોકે એ સમયે બે-ત્રણ સંતાનો હોવાથી બીજાં બાળકોનાં લગ્નમાં તેમની હોંશ પૂરી થઈ જતી, પણ હવે એક કે બે જ સંતાન હોય ત્યારે મા-બ્ાાપ પોતાનાં સંતાનોનાં લગ્નોમાં રાચવાનું અરમાન પૂર્ણ કરવા એક વખત પોતાની પરંપરાથી અને એક વખત સામા પક્ષની વિધિથી એમ વર-કન્યાને બે વખત પરણાવતાં થયાં. જોકે આ ટ્રેન્ડ થોડો સમય જ ચાલ્યો અને હવે છેલ્લાં ત્રણેક વર્ષથી સમાજ વધુ પ્રૅક્ટિકલ થયો છે અને એક જ સમયે બેઉ વિધિનું એકીકરણ કરાવી અનોખી રીતે સંતાનોનાં લગ્ન કરાવે છે. આમેય ગુજરાતીઓમાં જ્ઞાતિ, પેટાજ્ઞાતિ, ગામ, નુખ, કુળ, ગોત્રના હિસાબે દરેક સમાજની પરંપરા, રીતરિવાજો નોખાં-નોખાં હોય છે ત્યારે કૉકટેલ વિધિમાં પોતાની પારંપરિક વિધિ ને સામા પક્ષની બધી રસમોનો સમન્વય કરી પોતાની આગવી લગ્નવિધિ બનાવે છે.